Nogometni savez Kameruna
Nogometni savez Kameruna (francuski: Fédération Camerounaise de Football) je krovna nogometna organizacija u Kamerunu. Osnovan je 1959. godine. U članstvo FIFA-e je primljen 1962. godine, a godinu dana kasnije postaje član CAF-a. Sjedište saveza je u glavnom gradu Yaoundé. Pod kontrolom nogometnog saveza Kameruna se nalaze muška i ženska nogometna reprezentacija te zemlje.